phoneee/thai-legal-corpus huggingface dataset:
คําสั่งกรมสรรพากรที่ ท.ป. 345/2565เรื่อง มอบอํานาจให้ผู้อํานวยการกองบริหารภาษีธุรกิจขนาดใหญ่และสรรพากรพื้นที่ สั่งและปฏิบัติราชการแทนอธิบดีกรมสรรพากร--------------------------------------เพื่อให้การปฏิบัติราชการตามพระราชกําหนดยกเว้นและสนับสนุนการปฏิบัติการเกี่ยวกับภาษีอากรตามประมวลรัษฎากร พ.ศ. 2558 บางกรณีเป็นไปโดยสะดวกและรวดเร็ว อาศัยอํานาจตามความในมาตรา 38 แห่งพระราชบัญญัติระเบียบบริหารราชการแผ่นดิน พ.ศ. 2534 ซึ่งแก้ไขเพิ่มเติมโดยพระราชบัญญัติระเบียบบริหารราชการแผ่นดิน (ฉบับที่ 7) พ.ศ. 2550 ประกอบกับพระราชกฤษฎีกาว่าด้วยการมอบอํานาจ พ.ศ. 2550 อธิบดีกรมสรรพากรจึงมอบอํานาจให้ผู้อํานวยการกองบริหารภาษีธุรกิจขนาดใหญ่และสรรพากรพื้นที่สั่งและปฏิบัติราชการแทน ดังต่อไปนี้ข้อ ๑ การเพิกถอนการได้รับยกเว้นจากการตรวจสอบ ไต่สวน ประเมินหรือสั่งให้เสียภาษีอากรและความผิดทางอาญาตามประมวลรัษฎากร ตามมาตรา 7 แห่งพระราชกําหนดยกเว้นและสนับสนุนการปฏิบัติการเกี่ยวกับภาษีอากรตามประมวลรัษฎากร พ.ศ. 2558ข้อ ๒ การอนุมัติขยายกําหนดเวลาการอุทธรณ์คําสั่งเพิกถอนการได้รับยกเว้นจากการตรวจสอบ ไต่สวน ประเมินหรือสั่งให้เสียภาษีอากร และความผิดทางอาญาตามประมวลรัษฎากรตามกฎหมายว่าด้วยวิธีปฏิบัติราชการทางปกครองข้อ ๓ คําสั่งนี้ให้ใช้บังคับตั้งแต่วันที่ 2 มีนาคม พ.ศ. 2565 เป็นต้นไปผู้มีอํานาจลงนาม - สั่ง ณ วันที่ 4 เมษายน พ.ศ. 2565 เอกนิติ นิติทัณฑ์ประภาศ(นายเอกนิติ นิติทัณฑ์ประภาศ)อธิบดีกรมสรรพากร
ประกาศกระทรวงการคลังประกาศกระทรวงการคลังที่อ. ๖๔/๒๕๑๘เรื่องอัตราเงินชดเชยค่าภาษีอากรของทำด้วยโปลีเอทิลีน[๑] อาศัยอำนาจตามความในข้อ ๔แห่งประกาศกระทรวงการคลัง ที่ ชภ. ๑/๒๕๑๔เรื่องการให้ความช่วยเหลือแก่ผู้ส่งสินค้าออกในทางภาษีอากร ลงวันที่ ๒๗ ธันวาคมพ.ศ. ๒๕๑๔ กระทรวงการคลังประกาศกำหนดอัตราเงินชดเชยค่าภาษีอากรสำหรับของทำด้วยโปลีเอทิลีนที่ส่งออกนอกราชอาณาจักรดังต่อไปนี้ข้อ ๑สำหรับการส่งออกก่อนวันที่ ๓ กรกฎาคม พ.ศ. ๒๕๑๗ อัตราเงินชดเชย เป็นดังนี้(๑)กรณีที่ผู้ส่งสินค้าออกไม่ได้ใช้สิทธิลดและคืนภาษีอากรทางกรมศุลกากรและทางกรมสรรพากรกิโลกรัมละ ๔.๕๗ บาท(๒)กรณีที่ผู้ส่งสินค้าออกใช้สิทธิคืนหรืองดเว้นภาษีอากรทางกรมศุลกากรและทางกรมสรรพากรตามประกาศของคณะปฏิวัติ ฉบับที่ ๓๒๙ กิโลกรัมละ ๐.๑๑ บาทข้อ ๒สำหรับการส่งออกตั้งแต่วันที่ ๓ กรกฎาคม พ.ศ. ๒๕๑๗ เป็นต้นไปอัตราเงินชดเชยเป็นดังนี้(๑)กรณีที่ผู้ส่งสินค้าออกไม่ได้ใช้สิทธิลดและคืนภาษีอากรทางกรมศุลกากรและทางกรมสรรพากรกิโลกรัมละ ๔.๙๒ บาท(๒)กรณีที่ผู้ส่งสินค้าออกใช้สิทธิคืนหรืองดเว้นภาษีอากรทางกรมศุลกากรและทางกรมสรรพากรตามประกาศของคณะปฏิวัติ ฉบับที่ ๓๒๙ กิโลกรัมละ ๐.๑๑ บาทข้อ ๓อัตราดังกล่าวข้างต้นได้กำหนดขึ้นโดยยังมิได้รวมเงินชดเชยค่าภาษีอากรดังต่อไปนี้(๑)อากรขาเข้าสำหรับเครื่องจักรและอุปกรณ์ในการผลิต(๒)ภาษีการค้าซึ่งผู้ผลิตสินค้าส่งออกต้องเสียในกรณีที่ผู้ส่งออกมิใช่ผู้ผลิตฉนั้น ในกรณีที่ผู้ผลิตของทำด้วยโปลีเอทิลีนรายใดได้เสียภาษีอากรดังกล่าวข้างต้นด้วยให้ผู้ส่งสินค้าออกได้รับเงินชดเชยค่าภาษีอากรเพิ่มเติมจากอัตราที่กำหนดในประกาศนี้ได้เฉพาะเพื่อชดเชยค่าภาษีอากรที่ยังมิได้รวมไว้ในอัตราดังกล่าวโดยยื่นหลักฐานและปฏิบัติตามหลักเกณฑ์ วิธีการ และเงื่อนไขที่กระทรวงการคลังกำหนดประกาศณ วันที่ ๒๓ มกราคม พ.ศ. ๒๕๑๘สมหมาย ฮุนตระกูลรัฐมนตรีว่าการกระทรวงการคลังสุกัญญา/พิมพ์๒๖มีนาคม ๒๕๕๒ก้องเกียรติ/ผู้จัดทำ๓๐มีนาคม ๒๕๕๒[๑]ราชกิจจานุเบกษา เล่ม ๙๒/ตอนที่ ๒๘/ฉบับพิเศษ หน้า ๑/๖ กุมภาพันธ์ ๒๕๑๘
พระราชบัญญัติกำหนดวิทยฐานะผู้สำเร็จวิชาการทหาร (ฉบับที่ 2) พ.ศ. 2505พระราชบัญญัติกำหนดวิทยฐานะผู้สำเร็จวิชาการทหาร (ฉบับที่ ๒)พ.ศ. ๒๕๐๕ภูมิพลอดุลยเดช ป.ร.ให้ไว้ ณ วันที่ ๓ สิงหาคม พ.ศ. ๒๕๐๕เป็นปีที่ ๑๗ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรแก้ไขเพิ่มเติมกฎหมายว่าด้วยการกำหนดวิทยฐานะผู้สำเร็จวิชาการทหาร จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของสภาร่างรัฐธรรมนูญในฐานะรัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติกำหนดวิทยฐานะผู้สำเร็จวิชาการทหาร (ฉบับที่ ๒) พ.ศ. ๒๕๐๕"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ให้ยกเลิกความในมาตรา ๖ แห่งพระราชบัญญัติกำหนดวิทยฐานะผู้สำเร็จวิชาการทหาร พ.ศ. ๒๔๙๗ และให้ใช้ความต่อไปนี้แทน "มาตรา ๖ สภาการศึกษาวิชาการทหารประกอบด้วยรัฐมนตรีว่าการกระทรวงกลาโหม ปลัดกระทรวงกลาโหม เสนาธิการทหาร ผู้บัญชาการทหารบก ผู้บัญชาการทหารเรือ ผู้บัญชาการทหารอากาศ เสนาธิการทหารบกมาตรา 3 เสนาธิการทหารเรือ เสนาธิการทหารอากาศ เจ้ากรมการศึกษาวิจัย เจ้ากรมยุทธศึกษาทหารบก เจ้ากรมยุทธศึกษาทหารเรือ เจ้ากรมยุทธศึกษาทหารอากาศ ผู้บัญชาการโรงเรียนนายร้อยพระจุลจอมเกล้า ผู้บัญชาการโรงเรียนนายเรือ และผู้บัญชาการโรงเรียนนายเรืออากาศ เป็นกรรมการ ในกรณีที่มีรัฐมนตรีช่วยว่าการกระทรวงกลาโหมมาตรา 3 ก็ให้รัฐมนตรีช่วยว่าการกระทรวงกลาโหม เป็นกรรมการด้วย ให้มีเลขาธิการหนึ่งนาย แต่งตั้งและถอดถอนโดยนายกสภาการศึกษาวิชาการทหาร ตามมติของสภาการศึกษาวิชาการทหาร"ผู้รับสนองพระบรมราชโองการจอมพล ส. ธนะรัชต์นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่กรมเสนาธิการกลาโหมได้ถูกยุบเลิกไปโดยพระราชบัญญัติจัดระเบียบราชการกระทรวงกลาโหม พ.ศ. ๒๕๐๓ และได้จัดตั้งกองบัญชาการทหารสูงสุดขึ้นแทนตำแหน่งเสนาธิการกลาโหมซึ่งเป็นผู้บังคับบัญชากรมเสนาธิการกลาโหมและเป็นกรรมการผู้หนึ่งในสภาการศึกษาวิชาการทหารได้ถูกยุบเลิกไปด้วย เห็นควรแต่งตั้งให้เสนาธิการทหารเป็นกรรมการสภาการศึกษาวิชาทหารแทน กับควรแต่งตั้งให้เจ้ากรมการศึกษาวิจัยผู้มีหน้าที่เกี่ยวกับการศึกษาทางทหารตามพระราชกฤษฎีกาแบ่งส่วนราชการและกำหนดหน้าที่ของส่วนราชการกองบัญชาการทหารสูงสุด กระทรวงกลาโหม(ฉบับที่ ๒) พ.ศ. ๒๕๐๓ เป็นกรรมการเพิ่มขึ้น จึงจำเป็นต้องแก้ไขเพิ่มเติมพระราชบัญญัติกำหนดวิทยฐานะผู้สำเร็จวิชาการทหาร พ.ศ. ๒๔๙๗
กฎกระทรวงกฎกระทรวงฉบับที่ ๒๔๙ (พ.ศ.๒๕๓๘)ออกตามความในพระราชบัญญัติการผังเมืองพ.ศ. ๒๕๑๘[๑] อาศัยอำนาจตามความในมาตรา ๕ แห่งพระราชบัญญัติการผังเมืองพ.ศ.๒๕๑๘ และมาตรา ๒๖ วรรคหก แห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ให้ขยายระยะเวลาการใช้บังคับกฎกระทรวง ฉบับที่ ๙๘ (พ.ศ.๒๕๓๓) ออกตามความในพระราชบัญญัติการผังเมือง พ.ศ. ๒๕๑๘ ต่อไปอีกมีกำหนดหนึ่งปีทั้งนี้ ตั้งแต่วันที่๖ พฤศจิกายน ๒๕๓๘ เป็นต้นไปให้ไว้ ณ วันที่ ๙ ตุลาคม พ.ศ. ๒๕๓๘บรรหาร ศิลปอาชารัฐมนตรีว่าการกระทรวงมหาดไทยหมายเหตุ :-เหตุผลในการประกาศใช้กฎกระทรวงฉบับนี้ คือโดยที่ปรากฏว่าสภาพการณ์และสิ่งแวดล้อมในท้องที่ ตำบลบ่อแฮ้ว ตำบลต้นธงชัยตำบลเวียงเหนือ ตำบลพิชัย ตำบลสบตุ๋ย ตำบลหัวเวียง ตำบลสวนดอก ตำบลปงแสนทองตำบลพระบาท และตำบลชมพู อำเภอเมืองลำปางจังหวัดลำปาง ซึ่งกฎกระทรวง ฉบับที่ ๙๘(พ.ศ. ๒๕๓๓) ออกตามความในพระราชบัญญัติการผังเมือง พ.ศ. ๒๕๑๘กำหนดให้ใช้บังคับผังเมืองรวมในท้องที่ดังกล่าวได้เปลี่ยนแปลงไปและเป็นกรณีที่ไม่อาจดำเนินการแก้ไขผังเมืองรวมได้ทันภายในระยะเวลาที่กฎกระทรวงนั้นใช้บังคับสมควรขยายระยะเวลาการใช้บังคับกฎกระทรวงดังกล่าวต่อไปอีกหนึ่งปีและเนื่องจากมาตรา๒๖ วรรคหก แห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕ บัญญัติว่าการขยายระยะเวลาการใช้บังคับผังเมืองรวมให้กระทำโดยกฎกระทรวง จึงจำเป็นต้องออกกฎกระทรวงนี้วิภา/ปรับปรุง๗ กันยายน ๒๕๕๘[๑] ราชกิจจานุเบกษาเล่ม ๑๑๒/ตอนที่ ๔๙ ก/หน้า ๔๙/๙ ตุลาคม ๒๕๓๘
ประกาศกระทรวงอุตสาหกรรมประกาศกระทรวงอุตสาหกรรมฉบับที่ ๔๙๗๘ (พ.ศ. ๒๕๖๐)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. ๒๕๑๑เรื่องกำหนดมาตรฐานผลิตภัณฑ์อุตสาหกรรมสวิตช์ไฟฟ้าใช้ในที่อยู่อาศัยและสิ่งติดตั้งทางไฟฟ้ายึดกับที่ที่คล้ายกันเล่ม ๒ (๒)คุณลักษณะที่ต้องการเฉพาะ สวิตช์ไฟฟ้าควบคุมระยะไกล (RCS) แม่เหล็กไฟฟ้า อาศัยอำนาจตามความในมาตรา๑๕ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๗) พ.ศ.๒๕๕๘ รัฐมนตรีว่าการกระทรวงอุตสาหกรรมออกประกาศกำหนดมาตรฐานผลิตภัณฑ์อุตสาหกรรมสวิตช์ไฟฟ้าใช้ในที่อยู่อาศัยและสิ่งติดตั้งทางไฟฟ้ายึดกับที่ที่คล้ายกันเล่ม ๒ (๒) คุณลักษณะที่ต้องการเฉพาะ สวิตช์ไฟฟ้าควบคุมระยะไกล (RCS) แม่เหล็กไฟฟ้า มาตรฐานเลขที่ มอก. 824 เล่ม 2 (2) 2559 ไว้ ดังมีรายละเอียดต่อท้ายประกาศนี้ทั้งนี้ให้มีผลตั้งแต่วันที่ประกาศในราชกิจจานุเบกษาเป็นต้นไป[๑]ประกาศ ณ วันที่ ๒๓กุมภาพันธ์ พ.ศ. ๒๕๖๐อุตตม สาวนายนรัฐมนตรีว่าการกระทรวงอุตสาหกรรม[เอกสารแนบท้าย]๑. มาตรฐานผลิตภัณฑ์อุตสาหกรรมสวิตช์ไฟฟ้าใช้ในที่อยู่อาศัยและสิ่งติดตั้งทางไฟฟ้ายึดกับที่ที่คล้ายกันเล่ม ๒ (๒) คุณลักษณะที่ต้องการเฉพาะ สวิตช์ไฟฟ้าควบคุมระยะไกล (RCS) แม่เหล็กไฟฟ้า (มอก. 824 เล่ม 2 (2) 2559)(ดูข้อมูลจากภาพกฎหมาย)ภวรรณตรี/จัดทำ๓ พฤษภาคม ๒๕๖๐วริญา/ตรวจ๓ พฤษภาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๑๖ ง/หน้า ๖/๒๗ เมษายน ๒๕๖๐
คำสั่งสำนักงานทะเบียนหุ้นส่วนบริษัทกลางคำสั่งสำนักงานทะเบียนหุ้นส่วนบริษัทกลางที่ ๖๖/๒๕๔๘เรื่องการกำหนดแบบคำขอจดทะเบียนและเอกสารประกอบคำขอจดทะเบียน ตามที่ได้มีคำสั่งสำนักงานทะเบียนหุ้นส่วนบริษัทกลางที่๑/๒๕๓๘ ให้ใช้ระเบียบสำนักงานทะเบียนหุ้นส่วนบริษัท ว่าด้วยการจดทะเบียนห้างหุ้นส่วนและบริษัทพ.ศ. ๒๕๓๘ ลงวันที่ ๑๓ มีนาคม ๒๕๓๘ โดยกำหนดให้ผู้ขอจดทะเบียนยื่นคำขอจดทะเบียน และเอกสารประกอบคำขอจดทะเบียนตามประเภทของการจดทะเบียนที่กำหนดไว้ท้ายระเบียบดังกล่าว ตั้งแต่วันที่ ๑ มิถุนายน๒๕๓๘ และคำสั่งสำนักงานทะเบียนหุ้นส่วนบริษัทกลาง ที่ ๑๓/๒๕๔๔ เรื่อง กำหนดแบบคำขอจดทะเบียนและเอกสารประกอบคำขอจดทะเบียนลงวันที่ ๒๙ มิถุนายน ๒๕๔๔ โดยปรับปรุงแบบพิมพ์ คำขอจดทะเบียนและเอกสารประกอบคำขอจดทะเบียนขึ้นใหม่ใช้แทนฉบับเดิมตั้งแต่วันที่ ๑ สิงหาคม ๒๕๔๔ นั้นเพื่อให้ได้ข้อมูลเกี่ยวกับการประกอบธุรกิจของห้างหุ้นส่วนและบริษัทถูกต้องตรงตามความเป็นจริงจึงเห็นสมควรปรับปรุงแบบพิมพ์ที่นายทะเบียนกำหนดขึ้นเสียใหม่และกำหนดเอกสารประกอบคำขอจดทะเบียนให้เหมาะสมยิ่งขึ้น นายทะเบียนกลาง สำนักงานทะเบียนหุ้นส่วนบริษัทกลางจึงมีคำสั่งดังต่อไปนี้๑. ให้ยกเลิกแบบ สสช.1 ที่แนบท้ายคำสั่งสำนักงานทะเบียนหุ้นส่วนบริษัทกลางที่๑๓/๒๕๔๔ เรื่อง กำหนดแบบคำขอจดทะเบียนและเอกสารประกอบคำขอจดทะเบียน ลงวันที่ ๒๙ มิถุนายน๒๕๔๔ และให้ใช้แบบ สสช.1 ที่แนบท้ายคำสั่งนี้แทน๒. ให้ยกเลิกความในลำดับที่ ๔ และลำดับที่ ๑๑ ของรายละเอียดคำขอจดทะเบียนและเอกสารประกอบคำขอจดทะเบียนตามประเภทของการจดทะเบียนแนบท้ายระเบียบสำนักงานทะเบียนหุ้นส่วนบริษัทกลางว่าด้วยการจดทะเบียนห้างหุ้นส่วนและบริษัทพ.ศ. ๒๕๓๘ และให้ใช้ความตามที่แนบท้ายคำสั่งนี้แทน๓. คำขอจดทะเบียนที่ยื่นภายในวันที่ ๓๐ กันยายน๒๕๔๘ ผู้ขอจดทะเบียนจะใช้แบบ สสช.1 เดิม คือ แบบที่แนบท้ายคำสั่งสำนักงานทะเบียนหุ้นส่วนบริษัทกลางที่๑๓/๒๕๔๔ เรื่อง กำหนดแบบคำขอจดทะเบียนและเอกสารประกอบคำขอจดทะเบียน ลงวันที่ ๒๙ มิถุนายน๒๕๔๔ ก็ได้ทั้งนี้ ตั้งแต่บัดนี้เป็นต้นไป[๑]สั่งณ วันที่ ๑๒ พฤษภาคม พ.ศ. ๒๕๔๘อรจิตสิงคาลวณิชอธิบดีกรมพัฒนาธุรกิจการค้านายทะเบียนกลาง[เอกสารแนบท้าย]๑.แบบแสดงรายการเกี่ยวกับการประกอบธุรกิจของห้างหุ้นส่วนบริษัทตามประกาศกระทรวงพาณิชย์ ฉบับที่ 83 (พ.ศ. 2515) ยื่นต่อนายทะเบียนหุ้นส่วนบริษัท(แบบ สสช.1)๒.รายละเอียดคำขอจดทะเบียนและเอกสารประกอบคำขอจดทะเบียนตามประเภทของการจดทะเบียนแนบท้ายคำสั่งสำนักงานทะเบียนหุ้นส่วนบริษัทกลางที่ 66/2548 เรื่องการกำหนดแบบคำขอจดทะเบียนและเอกสารประกอบคำขอจดทะเบียน สั่ง ณ วันที่ 12พฤษภาคม 2548(ดูข้อมูลจากภาพกฎหมาย)ฐิติพงษ์/ผู้จัดทำ๑๘สิงหาคม ๒๕๔๘ศิริยา/แก้ไข๒๗มกราคม ๒๕๔๙[๑]ราชกิจจานุเบกษา เล่ม ๑๒๒/ตอนที่ ๖๒ ง/หน้า ๑๔๗/๔ สิงหาคม ๒๕๔๘
กฎกระทรวงฉบับที่ ๙๘(พ.ศ. ๒๕๓๓)ออกตามความในพระราชบัญญัติเงินตราพ.ศ. ๒๕๐๑[๑] อาศัยอำนาจตามความในมาตรา ๕ และมาตรา ๑๐แห่งพระราชบัญญัติเงินตรา พ.ศ.๒๕๐๑ รัฐมนตรีว่าการกระทรวงการคลังออกกฎกระทรวงไว้ดังต่อไปนี้ให้กำหนดชนิด ราคา โลหะ อัตราเนื้อโลหะ น้ำหนัก ขนาด อัตราเผื่อเหลือเผื่อขาดลวดลาย และลักษณะอื่น ๆ ของเหรียญกษาปณ์ที่ระลึกเนื่องในวโรกาสฉลองพระชนมายุ ๙๐พรรษา ของสมเด็จพระศรีนครินทราบรมราชชนนี วันที่ ๒๑ ตุลาคม พ.ศ. ๒๕๓๓ตามบัญชีท้ายกฎกระทรวงนี้ให้ไว้ ณ วันที่ ๓๑ สิงหาคม พ.ศ. ๒๕๓๓วีรพงษ์ รามางกูรรัฐมนตรีว่าการกระทรวงการคลัง[เอกสารแนบท้าย]๑.บัญชีท้ายกฎกระทรวง ฉบับที่ ๙๘ (พ.ศ. ๒๕๓๓) ออกตามความในพระราชบัญญัติเงินตรา พ.ศ.๒๕๐๑(ดูข้อมูลจากภาพกฎหมาย)หมายเหตุ :- เหตุผลในการประกาศใช้กฎกระทรวงฉบับนี้ คือโดยที่เป็นการสมควรจัดทำเหรียญกษาปณ์เงิน ราคาหกร้อยบาท สองชนิดเหรียญกษาปณ์โลหะสีขาว (ทองแดงผสมนิเกิล) ราคาสิบบาท สองชนิดและเหรียญกษาปณ์โลหะสีขาว (ทองแดงผสมนิเกิล) เคลือบไส้ทองแดง ราคาสองบาท หนึ่งชนิดออกใช้เพื่อเป็นที่ระลึกเนื่องในวโรกาสฉลองพระชนมายุ ๙๐ พรรษาของสมเด็จพระศรีนครินทราบรมราชชนนี วันที่ ๒๑ ตุลาคม พ.ศ.๒๕๓๓ จึงจำเป็นต้องออกกฎกระทรวงนี้ปิยะธิดา/ปรับปรุง๒๕ พฤษภาคม๒๕๖๑[๑] ราชกิจจานุเบกษา เล่ม ๑๐๗/ตอนที่ ๑๖๔/หน้า ๓๕๗/๔ กันยายน ๒๕๓๓
ประกาศคณะกรรมการกํากับหลักทรัพย์และตลาดหลักทรัพย์ที่ กจ. 47/2548เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์(ฉบับที่ 21)\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 14 และมาตรา 56 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคลซึ่งมาตรา 29 ประกอบกับมาตรา 35 มาตรา 36 มาตรา 45 มาตรา 48 และมาตรา 50 ของรัฐธรรมนูญแห่งราชอาณาจักรไทยบัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้ข้อ 1 ให้ยกเลิกความใน (3) ของข้อ 4 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กจ. 40/2540 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 28 พฤศจิกายน พ.ศ. 2540 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กจ. 39/2548 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ (ฉบับที่ 20) ลงวันที่ 12 ตุลาคม พ.ศ. 2548 และให้ใช้ความต่อไปนี้แทน "(3) แบบแสดงรายการข้อมูลประจําปี ให้ส่งต่อสํานักงานภายในสามเดือนนับแต่วันสิ้นสุดรอบระยะเวลาบัญชี โดยแบบแสดงรายการข้อมูลประจําปีต้องเป็นไปตามหลักเกณฑ์ ดังต่อไปนี้ (ก) ในกรณีอื่น ๆ นอกจากที่ได้กําหนดไว้เป็นการเฉพาะ ให้ใช้แบบ 56-1 ท้ายประกาศนี้ซึ่งเป็นแบบทั่วไป1. ในกรณีที่บริษัทที่ออกหลักทรัพย์มีการเสนอขายหุ้นกู้ที่ออกเพื่อการแปลงสินทรัพย์เป็นหลักทรัพย์หรือหุ้นกู้อนุพันธ์ ให้ใช้แบบ 56-4 ท้ายประกาศนี้2. ในกรณีที่บริษัทที่ออกหลักทรัพย์มีการเสนอขายหุ้นกู้ต่อผู้ลงทุนสถาบัน โดยมีการจดข้อจํากัดการโอนให้จํากัดอยู่ในผู้ลงทุนสถาบัน ให้ใช้แบบ 56-1 หรือแบบ 56-4 ท้ายประกาศนี้ (ง) ในกรณีที่บริษัทที่ออกหลักทรัพย์มีการเสนอขายใบสําคัญแสดงสิทธิอนุพันธ์ ให้ใช้แบบ 56-dw ท้ายประกาศนี้"ข้อ 2 ให้เพิ่มแบบแสดงรายการข้อมูลประจําปี (แบบ 56-4) ท้ายประกาศนี้ เป็นแบบท้ายประกาศคณะกรรมการกํากับหลักทรัพย์และตลาดหลักทรัพย์ ที่ กจ. 40/2540 เรื่อง หลักเกณฑ์ เงื่อนไข และวิธีการรายงานการเปิดเผยข้อมูลเกี่ยวกับฐานะการเงินและผลการดําเนินงานของบริษัทที่ออกหลักทรัพย์ ลงวันที่ 28 พฤศจิกายน พ.ศ. 2540 ข้อ 3 ประกาศนี้ให้มีผลใช้บังคับตั้งแต่วันที่ 16 ตุลาคม พ.ศ. 2548 เป็นต้นไปประกาศ ณ วันที่ 14 ตุลาคม พ.ศ. 2548 (นายทนง พิทยะ) รัฐมนตรีว่าการกระทรวงการคลัง ประธานกรรมการคณะกรรมการกํากับหลักทรัพย์และตลาดหลักทรัพย์
ประกาศกรมสรรพสามิตประกาศกรมสรรพสามิตเรื่องกำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษี(ฉบับที่๓๖/๒๕๕๑)[๑] อาศัยอำนาจตามความในมาตรา ๘ (๑) วรรคสามแห่งพระราชบัญญัติภาษีสรรพสามิต พ.ศ. ๒๕๒๗ซึ่งแก้ไขเพิ่มเติมโดยพระราชบัญญัติภาษีสรรพสามิต (ฉบับที่ ๒) พ.ศ. ๒๕๓๔ และโดยอนุมัติรัฐมนตรีว่าการกระทรวงการคลังเป็นหลักการตามหนังสือสำนักงานเศรษฐกิจการคลัง ที่ กค ๐๓๐๒/๑๑๒๖ ลงวันที่ ๕ มีนาคม พ.ศ. ๒๕๓๖อธิบดีกรมสรรพสามิต ออกประกาศไว้ ดังต่อไปนี้ข้อ ๑ให้ยกเลิกประกาศกรมสรรพสามิต เรื่องกำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษี(ฉบับที่ ๓๕/๒๕๕๑) ลงวันที่ ๒๘ สิงหาคม ๒๕๕๑ข้อ ๒กำหนดมูลค่าน้ำมันเตาที่ผลิตในราชอาณาจักรเพื่อถือเป็นเกณฑ์ในการคำนวณภาษีไว้ดังต่อไปนี้(๑)น้ำมันเตาชนิดที่ ๑ ลิตรละ ๒๔.๖๕๐๗บาท(๒)น้ำมันเตาชนิดที่ ๒ ลิตรละ ๒๓.๔๙๙๕บาท(๓)น้ำมันเตาชนิดที่ ๓ ลิตรละ ๒๓.๓๒๔๐บาท(๔)น้ำมันเตาชนิดที่ ๔ ลิตรละ ๒๒.๖๒๔๓บาท(๕)น้ำมันเตาชนิดที่ ๕ ลิตรละ ๒๓.๕๐๙๖บาททั้งนี้ ตั้งแต่วันที่ ๘ กันยายน ๒๕๕๑ เป็นต้นไปประกาศณ วันที่ ๓ กันยายน พ.ศ. ๒๕๕๑สมชัยอภิวัฒนพรรองอธิบดีปฏิบัติราชการแทนอธิบดีกรมสรรพสามิตวัชศักดิ์/ผู้จัดทำ๒๔กันยายน ๒๕๕๑[๑] ราชกิจจานุเบกษาเล่ม ๑๒๕/ตอนพิเศษ ๑๕๕ ง/หน้า ๑๓/๒๒ กันยายน ๒๕๕๑
ประกาศการท่าเรือแห่งประเทศไทยประกาศการท่าเรือแห่งประเทศไทยเรื่องระงับการใช้ระบบจัดเก็บค่าธรรมเนียมยานพาหนะผ่านท่า (e-Toll Collection System)ที่ท่าเรือแหลมฉบังเป็นการชั่วคราว[๑] เพื่อเป็นการลดปัญหาจราจรติดขัดขั้นวิกฤตที่ท่าเรือแหลมฉบังและอำนวยความสะดวกแก่ผู้ใช้บริการให้เหมาะสมและสอดคล้องกับสถานการณ์ปัจจุบันอาศัยอำนาจตามความในมาตรา ๙ (๓) มาตรา ๒๙ วรรคแรก (๑) และวรรคสองแห่งพระราชบัญญัติการท่าเรือแห่งประเทศไทย พ.ศ. ๒๔๙๔ ประกอบข้อ ๖ ของระเบียบการท่าเรือแห่งประเทศไทยว่าด้วยการออกบัตรอนุญาตผ่านเข้าออกเขตศุลกากร พ.ศ. ๒๕๕๔ ผู้อำนวยการการท่าเรือแห่งประเทศไทยซึ่งได้รับมอบอำนาจจากคณะกรรมการการท่าเรือแห่งประเทศไทย จึงให้ดำเนินการดังนี้ข้อ ๑ การท่าเรือแห่งประเทศไทยระงับการให้บริการที่ท่าเรือแหลมฉบังเป็นการชั่วคราวจนกว่าจะมีประกาศเปลี่ยนแปลงดังนี้๑.๑ ระงับการใช้ระเบียบการท่าเรือแห่งประเทศไทยว่าด้วยการออกบัตรอนุญาตผ่านเข้าออกเขตศุลกากร พ.ศ. ๒๕๕๔ สำหรับรถลากพ่วงรวมตลอดทั้งเครื่องมือยกขนและยานพาหนะทางบกทุกชนิดที่เข้ามาทำกิจกรรมเกี่ยวกับการนำเข้าส่งออกสินค้าและตู้สินค้าที่ใช้บริการณ ท่าเรือแหลมฉบัง เท่านั้น๑.๒ ระงับการจัดเก็บค่าธรรมเนียมยานพาหนะผ่านท่าด้วยระบบจัดเก็บค่าธรรมเนียมยานพาหนะผ่านท่า(e-Toll Collection System) ณท่าเรือแหลมฉบัง๑.๓ ระงับการใช้ประกาศการท่าเรือแห่งประเทศไทย เรื่องการเพิ่มทางเลือกในการชำระเงินที่ท่าเรือกรุงเทพและท่าเรือแหลมฉบัง ลงวันที่ ๘กุมภาพันธ์ ๒๕๕๕ เฉพาะการใช้บัตรเติมเงินอิเล็กทรอนิกส์แทนเงินสดชำระเงินที่ท่าเรือแหลมฉบังข้อ ๒ คืนเงินค่าธรรมเนียมการออกบัตรอนุญาตรถตามข้อ๑.๑ โดยให้ยื่นคำร้องขอคืนเงินเป็นลายลักษณ์อักษรและคืนเงินค่าธรรมเนียมการออกบัตรเติมเงินอิเล็กทรอนิกส์แทนเงินสดพร้อมเงินคงเหลือในบัตรเติมเงินฯตามแบบขออนุญาตทำบัตรเติมเงินอิเล็กทรอนิกส์แทนเงินสดทั้งนี้ ท่าเรือกรุงเทพ ยังคงให้ปฏิบัติตามระเบียบฯ และประกาศฯข้างต้นต่อไปตามปกติข้อ ๓ ให้ผู้ใช้บริการยื่นความจำนงขอคืนเงินได้ที่ประตูตรวจสอบ๒ แผนกรักษาความปลอดภัยท่าเรือแหลมฉบังทั้งนี้ ตั้งแต่วันที่ ๑๖ มิถุนายน ๒๕๕๕ เป็นต้นไปประกาศณ วันที่ ๓๑ พฤษภาคม พ.ศ. ๒๕๕๕เฉลิมเกียรติสลักคำผู้อำนวยการท่าเรือแหลมฉบังรักษาการแทนผู้อำนวยการการท่าเรือแห่งประเทศไทยปริยานุช/ผู้จัดทำ๒๗ มิถุนายน๒๕๕๕ชาญ/ผู้ตรวจ๒ กรกฎาคม ๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๙๘ ง/หน้า ๕๑/๒๒ มิถุนายน ๒๕๕๕
กฎกระทรวงกฎกระทรวงจัดตั้งส่วนราชการในมหาวิทยาลัยราชภัฏมหาสารคามกระทรวงศึกษาธิการพ.ศ. ๒๕๔๘[๑] อาศัยอำนาจตามความในมาตรา ๖ และมาตรา ๑๑ วรรคหนึ่ง แห่งพระราชบัญญัติมหาวิทยาลัยราชภัฏพ.ศ. ๒๕๔๗ รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้ให้จัดตั้งส่วนราชการในมหาวิทยาลัยราชภัฏมหาสารคาม กระทรวงศึกษาธิการ ดังนี้(๑) สำนักงานอธิการบดี(๒) คณะครุศาสตร์(๓) คณะเทคโนโลยีการเกษตร(๔) คณะมนุษยศาสตร์และสังคมศาสตร์(๕) คณะวิทยาการจัดการ(๖) คณะวิทยาศาสตร์และเทคโนโลยี(๗) สถาบันวิจัยและพัฒนา(๘) สำนักวิทยบริการและเทคโนโลยีสารสนเทศ(๙) สำนักศิลปะและวัฒนธรรม(๑๐) สำนักส่งเสริมวิชาการและงานทะเบียนให้ไว้ ณ วันที่ ๑ มีนาคม พ.ศ. ๒๕๔๘อดิศัยโพธารามิกรัฐมนตรีว่าการกระทรวงศึกษาธิการหมายเหตุ : -เหตุผลในการประกาศใช้กฎกระทรวงฉบับนี้ คือ เนื่องจากได้มีการปรับปรุงกฎหมายว่าด้วยสถาบันราชภัฏโดยประกาศใช้พระราชบัญญัติมหาวิทยาลัยราชภัฏ พ.ศ. ๒๕๔๗ แทนพระราชบัญญัติสถาบันราชภัฏพ.ศ. ๒๕๓๘ และโดยที่มาตรา ๑๑ วรรคหนึ่ง แห่งพระราชบัญญัติมหาวิทยาลัยราชภัฏ พ.ศ. ๒๕๔๗ บัญญัติให้การจัดตั้ง การรวม และการยุบเลิกสำนักงานวิทยาเขตบัณฑิตวิทยาลัย คณะ สถาบัน สำนัก วิทยาลัย ศูนย์ส่วนราชการหรือหน่วยงานที่เรียกชื่ออย่างอื่นที่มีฐานะเทียบเท่าคณะ ให้ทำเป็นกฎกระทรวง จึงจำเป็นต้องออกกฎกระทรวงนี้ปริญสินีย์/ผู้จัดทำ๒๖ เมษายน ๒๕๕๔คุณากร/ผู้ตรวจ[๑] ราชกิจจานุเบกษาเล่ม ๑๒๒/ตอนที่ ๒๐ ก/หน้า ๔๘/๘ มีนาคม ๒๕๔๘
คำพิพากษาศาลฎีกาที่ 1939/2515หลักกฎหมาย: หนังสือค่าขนส่งสินค้า และค่าเช่าเรือบรรทุกสินค้าล่วงเวลากับใบเสร็จรับเงินค่าขนส่งสินค้าและค่าเช่าเรือบรรทุกสินค้าอันเป็นหลักฐานในการก่อให้เกิดสิทธิเรียกร้อง และระงับซึ่งสิทธิเรียกร้องตามลำดับ เป็นเอกสารสิทธิตามประมวลกฎหมายอาญา มาตรา 1(9) การปลอมเป็นความผิดตามมาตรา 265 ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1939/2515พนักงานอัยการกรมอัยการโจทก์นายเป็งเอี๋ยว แซ่ลิ้มจำเลย ป.อ. ม. 1 (9), ม. 265 หนังสือค่าขนส่งสินค้า และค่าเช่าเรือบรรทุกสินค้าล่วงเวลากับใบเสร็จรับเงินค่าขนส่งสินค้าและค่าเช่าเรือบรรทุกสินค้าอันเป็นหลักฐานในการก่อให้เกิดสิทธิเรียกร้อง และระงับซึ่งสิทธิเรียกร้องตามลำดับ เป็นเอกสารสิทธิตามประมวลกฎหมายอาญา มาตรา 1(9) การปลอมเป็นความผิดตามมาตรา 265(สุธรรม วรรณแสง-วิกรม เมาลานนท์-เสนาะ เอกพจน์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 1939/2515พนักงานอัยการกรมอัยการโจทก์นายเป็งเอี๋ยว แซ่ลิ้มจำเลย ป.อ. ม. 1 (9), ม. 265 หนังสือค่าขนส่งสินค้า และค่าเช่าเรือบรรทุกสินค้าล่วงเวลากับใบเสร็จรับเงินค่าขนส่งสินค้าและค่าเช่าเรือบรรทุกสินค้าอันเป็นหลักฐานในการก่อให้เกิดสิทธิเรียกร้อง และระงับซึ่งสิทธิเรียกร้องตามลำดับ เป็นเอกสารสิทธิตามประมวลกฎหมายอาญา มาตรา 1(9) การปลอมเป็นความผิดตามมาตรา 265(สุธรรม วรรณแสง-วิกรม เมาลานนท์-เสนาะ เอกพจน์)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศคณะกรรมการควบคุมการขนส่งทางบกกลางประกาศคณะกรรมการควบคุมการขนส่งทางบกกลางฉบับที่ ๑๖๐๘ (พ.ศ. ๒๕๔๘)เรื่อง กำหนด (ปรับปรุง)แก้ไขรายละเอียดเส้นทางสำหรับการขนส่งประจำทางด้วยรถโดยสาร หมวด ๓ สายที่๓๑๗ ชลบุรี-ปลวกแดง[๑] ตามที่ได้มีประกาศคณะกรรมการควบคุมการขนส่งทางบกกลางฉบับที่ ๓๑๕ (พ.ศ. ๒๕๒๘) ประกาศ ณ วันที่ ๓๐ เมษายน ๒๕๒๘ กำหนด (ปรับปรุง)รายละเอียดเส้นทางสำหรับการขนส่งประจำทางด้วยรถโดยสาร หมวด ๓ สายที่ ๓๑๗ชลบุรี-ปลวกแดง นั้นคณะกรรมการควบคุมการขนส่งทางบกกลางเห็นสมควรให้ปรับปรุงแก้ไขรายละเอียดเส้นทางดังกล่าวให้ถูกต้องตามข้อเท็จจริงในปัจจุบันฉะนั้นอาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบก พ.ศ. ๒๕๒๒ประกอบกับมติคณะกรรมการควบคุมการขนส่งทางบกกลางที่ได้รับอนุมัติในหลักการไว้แล้วในการประชุมครั้งที่ ๑๕/๒๕๓๙ เมื่อวันที่ ๑๖ กรกฎาคม ๒๕๓๙ จึงให้กำหนด (ปรับปรุง)แก้ไขรายละเอียดเส้นทางสำหรับการขนส่งประจำทางด้วยรถโดยสาร หมวด ๓ สายที่ ๓๑๗ชลบุรี-ปลวกแดง โดยให้ใช้รายละเอียดเส้นทางดังต่อไปนี้สายที่ ๓๑๗ ชลบุรี-ปลวกแดงเริ่มต้นจากสถานีขนส่งผู้โดยสารจังหวัดชลบุรีไปตามทางหลวงแผ่นดินหมายเลข ๓๔๔ ผ่านอำเภอบ้านบึง วิทยาลัยเทคนิคชลบุรี ถึงบ้านหนองซากแยกขวาไปตามทางหลวงชนบท (ถนน อบจ.ชลบุรี) ผ่านโรงงานน้ำตาลชลบุรี บ้านหัวกุญแจแยกซ้ายไปตามทางหลวงแผ่นดินหมายเลข ๓๑๓๘ ผ่านบ้านมาบลำบิดแยกขวาไปตามทางหลวงแผ่นดินหมายเลข ๓๓๑ ถึงแยกมาบปู แยกซ้ายไปตามทางหลวงแผ่นดินหมายเลข ๓๑๓๘ ถึงทางแยกเข้าตลาดสุรศักดิ์แยกขวาเข้าตลาดสุรศักดิ์ แล้วย้อนกลับตามเส้นทางเดิมแยกขวาไปตามทางหลวงแผ่นดินหมายเลข ๓๑๓๘ ผ่านโรงงานน้ำตาลตะวันออก บ้านใต้สุน แยกขวาไปตามทางหลวงแผ่นดินหมายเลข๓๒๔๕ ไปสุดเส้นทาง ณ สถานที่จอดรถโดยสารประจำทางอำเภอปลวกแดงช่วงชลบุรี-บ้านกรำ-ปลวกแดงเริ่มต้นจากสถานีขนส่งผู้โดยสารจังหวัดชลบุรี ไปตามทางหลวงแผ่นดินหมายเลข ๓๔๔ผ่านอำเภอบ้านบึง วิทยาลัยเทคนิคชลบุรี ถึงบ้านหนองซาก แยกขวาไปตามทางหลวงชนบท(ถนน อบจ. ชลบุรี) ผ่านโรงงานน้ำตาลชลบุรี บ้านหัวกุญแจแยกซ้ายไปตามทางหลวงแผ่นดินหมายเลข ๓๑๓๘ ผ่านบ้านมาบลำบิด แยกขวาไปตามทางหลวงแผ่นดินหมายเลข๓๓๑ ถึงแยกมาบปู แยกซ้ายไปตามทางหลวงแผ่นดินหมายเลข ๓๑๓๘ถึงทางแยกเข้าตลาดสุรศักดิ์ แยกขวาเข้าตลาดสุรศักดิ์ แล้วย้อนกลับตามเส้นทางเดิมแยกขวาไปตามทางหลวงแผ่นดินหมายเลข ๓๑๓๘ ถึงโรงงานน้ำตาลตะวันออกแยกขวาไปตามทางหลวงชนบท (ถนน อบจ. ระยองหมายเลข ๐๔๐๓) ผ่านบ้านกรำ ไปสุดเส้นทาง ณสถานที่จอดรถโดยสารประจำทางอำเภอปลวกแดงประกาศ ณ วันที่ ๑๒กันยายน พ.ศ. ๒๕๔๘จารึก อนุพงษ์รองปลัดกระทรวงคมนาคมหัวหน้ากลุ่มภารกิจด้านการขนส่งประธานกรรมการควบคุมการขนส่งทางบกกลางพชร/ผู้จัดทำ๑๖ พฤศจิกายน ๒๕๔๘โชติกานต์/ปรับปรุง๑๘ มิถุนายน ๒๕๕๘[๑] ราชกิจจานุเบกษา เล่ม ๑๒๒/ตอนที่ ๙๓ ง/หน้า ๑๕๘/๑๐ พฤศจิกายน ๒๕๔๘
ประกาศกระทรวงมหาดไทยประกาศกระทรวงมหาดไทยเรื่องให้ใช้พระราชบัญญัติการขุดดินและถมดิน พ.ศ. ๒๕๔๓บังคับในเขตองค์การบริหารส่วนตำบลสถานอำเภอเชียงของ จังหวัดเชียงราย อาศัยอำนาจตามความในมาตรา ๓ วรรคสองแห่งพระราชบัญญัติการขุดดินและถมดิน พ.ศ. ๒๕๔๓ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงมหาดไทยจึงออกประกาศไว้ ดังต่อไปนี้ข้อ ๑ ประกาศนี้เรียกว่าประกาศกระทรวงมหาดไทย เรื่อง ให้ใช้พระราชบัญญัติการขุดดินและถมดิน พ.ศ.๒๕๔๓ บังคับในเขตองค์การบริหารส่วนตำบลสถาน อำเภอเชียงของ จังหวัดเชียงรายข้อ ๒ ให้ใช้พระราชบัญญัติการขุดดินและถมดินพ.ศ. ๒๕๔๓ บังคับในเขตองค์การบริหารส่วนตำบลสถาน อำเภอเชียงของ จังหวัดเชียงรายข้อ ๓ ผู้ใดขุดดินหรือถมดินอันมีลักษณะที่ต้องแจ้งต่อเจ้าพนักงานท้องถิ่นตามประกาศนี้อยู่ก่อนวันที่ประกาศนี้มีผลใช้บังคับให้ปฏิบัติตามมาตรา ๑๗ หรือมาตรา ๒๖ แห่งพระราชบัญญัติการขุดดินและถมดิน พ.ศ. ๒๕๔๓ภายในสิบห้าวันนับแต่วันที่ประกาศนี้มีผลใช้บังคับและเมื่อได้ดำเนินการแล้วให้ถือว่าผู้นั้นได้รับใบรับแจ้งตามพระราชบัญญัติการขุดดินและถมดินพ.ศ. ๒๕๔๓ข้อ ๔[๑] ประกาศนี้ให้ใช้บังคับเมื่อพ้นกำหนดสามสิบวันนับแต่วันประกาศในราชกิจจานุเบกษาเป็นต้นไปประกาศณ วันที่ ๑๖ กันยายน พ.ศ. ๒๕๕๔ยงยุทธวิชัยดิษฐรัฐมนตรีว่าการกระทรวงมหาดไทยปริยานุช/ผู้จัดทำ๒๐ ตุลาคม ๒๕๕๔ปณตภร/ผู้ตรวจ๒๖ ตุลาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๒๑ ง/หน้า ๔๓/๑๒ ตุลาคม ๒๕๕๔